
ADGOFION MARWNADOL, &. 


ywen AD 


bru yw'r trisiwch dwys a gododd, 
Ac a lanwodd Seion Duw, 

Gan greu ynddi gwyn a galar, 
A mawr ofid eglur yw ? 

Colli wnaeth weinidog enwog, 
A. llafurus yn ei ddydd 

Y Parchedig Hucnas o Lerpwl, 
Wedi marw yma sydd. 


Seion, gwrando, dwys ystyria, 
Achos galar i ti yw, 
Collaist un o'r rhai enwoca? 
Fel dysgawdwr dros ei Dduw : 
Y mae 'r newydd trist galarus— 
Colli Hughes oedd dyner dad,— 
Yn creu gofid dwys a thristwch, 
Yn mhob eglwys, a phob gwlad. 


Yn yr Apwy ca'dd ei fagu, 
Yn impyn teg a pharchus iawn,— 
Ynddo gwelwyd pan yn fachgen 
berlau teg o ddoniau 'n llawn ;— 
Ac y byddai yn fawr fendith 
I eglwys Dduw a Chymru ynghyd, 
Drwy eu dysgu yn athrawiaeth 
Iachawdwriaeth gras i gyd, 


Gras a bendith a ddilyno 
Deulu 'r Adwy eto 'n nghyd, 
Am eu gwaith yn dwyn i fyny 
'R fath Weinidog gwych i'r byd ; 
Ca'dd ei fagu pan yn blentyn 
Gan rieni parchus iawn, 
Eu holl ofal oedd i'w ddysgu, 
' Rodio llwybrau 'r Nef yn llawn. 





Gwrando wnaeth ef ar gynghorion 
Bi rieni, tyner iawn, 
Er nad oedd ond plentyn ieuanc 
Cadwodd ef hwynt oll yn llawn; 
A phan dyfodd ef i fyny 
Yn ŵr hawddoar, hardd ei bryd, 
Ca'dd ei alw i bregethu 
Crist a'i groes a'i angeu drud. 


Fe lafuriodd yn yr ADWY 
Am flynyddau ^n wresog iawn ; 
Ac yn WRECSAM wedi hyny 
Ysbaid bymtheng mlynedd llawn : 
Â'r rhan olaf yn ei fywyd, 
Ni chwttogai 'i lafur ef, 
Bu yn fendith i dref LERPWL, 
Dan arweiniad Brenin Nef. 


Mawr anrhydedd oedd i Gymru 
Fel pregethwr gwresog iawn, 
Fe ragorodd ar laweroedd 
O rai enwog yn eu dawn; 
Pan esgynai ef i'r pulpud 
' Llygaid pawb oedd arno ef, 
A phob un yn astud wrando 
Ar ei dreiddgar beraidd lef. 


Pan y byddai yn pregethu 
Yn mhob ardal, man, neu le, 

Pob dystawrwydd drwy y dyrfa 
Mewn un munud a gai ê,— 

A phob llygaid arno 'n tremio— 
Pob gwrandawiad iddo cawn, 

X glywed ei athrawiaeth hyfryd 
Mewn mawr sel a chariad llawn. 

Byddai 'i lygaid yn dysgleirio— 
Llamai 'i galon yr un pryd, 
Pan y byddai yn datguddio 
Anfeidrol gariad Crist i'r byd ; 
Fe 'n harweinia i ben Golgotha 
A grym ei sel, a'i fedrus ddawn, 
Gan ddatguddio i ni 'n eglur, 
Ffordd i gael maddeuant llawn. 


O mor hyfryd, ddedwydd, ydoedd, 
Wrth gyhoeddi Orist a'i groes,— 
Pan ddatguddiai 'i fawr gariad 
Yn nyoddefaint angeu loes : 
Denai bron y serch a'r galon, 
Yn mhob tyrfa yn gytun, 
I fawr alar a gorfoledd 
Yr un munud bron bob un. 


O mor felus y cymhellai 
Bechaduriaid brwnt, a chas, 
I ymorphwys ar yr Iesu 
A'i anfeidrol, ddwyfol ras ; 
Gan ymddired ynddo 'n hollol, 
— Aci bwyso ar yr lawn, 
Dalodd drostynt ar Galfaria 
Ar y croesbren un prydnawn, 


Gwresog fyddai yn mynegu 
Âm anfeidrol gariad Duw, 
Yn agor llwybr i bechadur 
” Ddod o'i farwol fedd yn fyw; 
Tra datguddiai rym y cariad 
A mawr haeddiant Crist a'i ddawn, 
Toddai galon y rhai c'letaf, 
A dyddanai *r llesg yn llawn, 





DDN PED FO EU EDDU 


Fel pregethwr craff iawn ydoedd, 
Yn mhob tyrfa gwelai ef 
Y rhai cyndyn, blin, a phigog, 
Yn dirmygu geiriau'r Nef ; 
Ond dangosai fynydd Sinai, 
” Mwg, y &Vwllwch mawr, a'r tân, 
? Mellt, a'r ranau, a'r ddaeargryn, 
Nes y gwaeddent fawr a man. 


? R oedd rhyw nerth, a grym, a goleu, 
Yn ei holl bregethau y'nghyd, 
Nes creu gofid dwys, a galar, 
A mawr ddychryn yr un pryd, 
Fel y gwaeddent am faddeuant 
O'u pechodau olli gyd, 
'N haeddiant Iesu a fu farw 
O dan bwys pechodau 'r byd. 


Pan y rhoddai ef gyhoeddiad 

I fyn'd drwy'r Gogledd neu 'r Dê, 
Torfeydd mawrion a ddylifent 

I wrando 'i ddoniau hynod ê' 
Perlau teg a welwyd ynddo,— 

Dysg a dawn o'r nef y daeth,— 
A defnyddiodd hwynt yn eglur, 

Y'mhob areithfa lle 'r aeth, 


Yn mhob ardal yr aeth iddi 
Fe bregethai 'n eglur iawn, 
Erchyll gyflwr dyn truenus— 
Ffordd i gael maddeuant llawn ; 
A'i wynebpryd oedd yn siriol, 
Denai serch y dyrfa 'n un, 
Pan ddangosai rym y cariad, 
A mawr haeddiant Orist ei hun. 





Fe ddisgleiriai ei olygon 
A'i wynebpryd yr un pryd, 
Wrth bregethu am y cariad 
A ddatguddiodd Orist i'r byd : 
Wyth a deugain o flynyddoedd 
Y llafuriodd dros ei Dduw, 
Ac eneiniad gras y nefoedd 
A'i dilynodd tra bu byw. 


Galwyd ef i fod yn llywydd 
Cymmanfaoedd lawer iawn, 

I'w swydd rhodiai mewn anrhydedd— 
Ynddi rhoi foddlonrwydd llawn : 

Trwy ei ddysg, ei ras, a'i ddoniau, 
A'i wybodaeth gyflawn gref,— 

Y materion o'r pwys mwyaf 
Driniai ef â geiriau 'r Nef. 


'R oedd yn ddyn ac yn un cyflawn 
Yn mhob man lle byddai ê, 
Yn mhob ardal, a phob teulu, 
Yn mhob eglwys, gwlad, a thre' ; 
Yn mhob pulpud, mewn athrawiaeth, 
Yn ei iaith, a'i ddoniau llawn, 
Fe ragorodd ar fawr nifer 
Mewn dysgleirdeb eglur iawn. 


Fe bregethodd fywyd Oristion— 
Rhodiodd ynddo ef ei hun, 

Byddai 'n hynod wyliadwrus 
Rhag tramgwyddo 'r eiddil un ; 

Fe wrandawodd lluaws arno— 
Rhodio fel y rhodiodd ef :— 

Drwy ei fywyd a'i bregethau 
Gwelir tyrfa yn y Nef. 



































Boneddigaidd ei ymddygiad, 
A'i dduwioldeb oedd yn fawr,— 
Yn ei rodiad y dangosodd 
Fywyd Oristion ar y llawr : 
Nid mewn geiriau y llefarodd— 
Grym duwioldeb ynddo gawn ; 
A bu farw yn goncwerwr 
Drwy ymorphwys ar yr Iawn. 


Yr oedd ef yn gyfaill ffyddlawn— 
” _ Pob cyfrinach gadwai ê, 
Nid adroddai air o'r cyfan 

Mewn un man byth tan y Ne'; 
Mewn sirioldeb y rhagorai 

Ar bob cyfaill bron a wnaed ; 
Yn ei eiriau a'i agweddau 
'R oedd yr un ffyddlona gaed. 















Anwyl, union, gyfaill tyner, 
Tad yn Sion p'le 'r e'st ti? 
Synu 'r wyf dy fod yn gorwedd 
Y ngwaelod bedd o'm golwg i! 
Gwel'd y llwybrau a dramwyaist, 
A'th gyfeillion yn mhob lle, 
Ni chaf wel'd dy wyneb llawen 
Yma 'n siriol tan y Ne'. 


Y mae Husues ein cyfaill heddyw, 
Yn llewyrchu fel yr haul, 
Yn y nefoedd mewn gogoniant, 
Yn nghyfiawnder Adda 'r Ail; 
Gyda 'r dyrfa orfoleddus 
Yn y tragwyddoldeb mawr, 
Mewn hyfrydwch digyffelyb, 
Yn dysgleirio fel y wawr. 


Mae ein hanwyl, hoffus gyfaill, 
Yn cartrefu yn y Nef, 
Gyda lluaws a lafuriodd 
Ar y ddaear gydag ef; 
Yn y pur drigfanau nefol, 
Sef cynteddau tŷ eu Tad, 
Oll yn canu mewn gorfoledd, 
Am anfeidrol rin y gwaed. 


Mae y canu, ac mae 'r canmol 
Byth heb ddiwedd iddo i fod,— 
Anherfynol a thragwyddol, 
Digyfnewid fydd y clod ;— 
Cariad ydoedd a'u: gwaredodd 
O'u trueni dwfwn iawn; 
Âm y cariad byth y canant, 
Ac anfeidrol, ddwyfol ddawn. 


Rhyfeddodau pur y nefoedd 
Sydd yn eglur iddo ef, 

Mae pob cynneddf yn ei enaid 
Mewn hyfrydwch yn y nef; 

Ac mae troion dyrys daear, 
Iddo 'n eglur bob yr un, 

Nes mae 'i enaid mewn llawenydd 
Yn moliannu Tri yn Un, 


Ti a e'st i ffordd a gadael 
Gweinidogion mawr eu bri, 
Gydlafuriodd mewn llawenydd 
Âr y ddaear gyda thi; 
RE, a lluaws o rai eraill, 
Mewn mawr hiraeth sydd yn awr,— 
Cofio maent dy sel a'th lafur, 
A'th sirioldeb oedd yn fawr, 



























Ffrwythau grasol a ddilynodd 
Ei ddoeth lafur yn ei oes, 
Ac y mae 'n llefaru eto 
Yn y llyfrau in” a roes;— 
Bydd ei lyfrau oll a'i lafur 
Fyth yn anwyl gan y byw ; 
A'i athrawiaeth gadarn, eglur, 
Fyth mewn cof gan deulu Duw. 






Y mae 'r undeb anweledig 

Sy rhwng corff a'r enaid cu, 
Yn fath undeb anwahanol 

Nes y delo 'r angeu du ; 
Pan ddelo y gelyn olaf, 

I ddryllio yr undeb gwiw, 
Eheda yr enaid gwerthfawr 
Fry i wyddfod Barnwr byw. 






Y mae angeu yn dinystrio 
Cedyrn Sïon o bob rhyw, 

Yn yr eglwys drwy 'r holl oesoedd— 
Rhyfedd yw ei bod yn fyw ; 

Er bod angeu yn gorchfygu 
Holl breswylwyr daear lawr, 

Fe gaiff yntau ei ddiddymu 

Boreu 'r adgyfodiad mawr. 






Gelyn ydyw i'r ddynoliaeth ï 
Drwy holl oesau maith y byd, | 
Y mae 'n para i orchfygu | 
Aci dori” lawr o hyd; 
Eto daw rhyw foreu hyfryd, 
Ac fe 'i llyncir ef a'r bedd 
Mewn tragwyddol oruchafiaeth, 
Gan ein gwir Dywysog hedd. 


HYMNAU. 


Am Afon Angeu. 


Warm rodio glân 'r Iorddonen, 
A gwel'd ei hymchwydd hi, 
A'i thônau mawrion, cedyrn, 
Ac erchyll rym ei lli', 
Dymunwn yn fy enaid 
Gael 'hedeg dros ei thôn, 
I mewn i'r pur drigfanau 
Heb ofnau tan fy mron. 


Er i mi chwenych 'hedeg 
I 'sgoi ei hymchwydd hi, 
Ni threfnwyd ffordd im” ddianc 
Mae marw yn ol i mi; 
Ond yn yr afon enbyd, 
Sef marw, eglur yw, 
Y ceidw Orist ei deulu 
Heb brofi braw, na briw. 
ARALL. 
Paham, paham yr ofnaf fi, 
Fawr rym dy nerth sydd enbyd ; 
Caf fyn'd yn mlaen i'm cartref cu, 
Heb ofni braw na drygfyd; 
Agorodd Orist y ffordd ei hun, 
Drwy rym dy nerth a'th dônau ; 
Arafodd hwn dy erchyll li',— 
Llonyddodd afon angau. 


Colli. Cyfeillion. 


Dyma 'r newydd trist galarus— 
Colli ein cyfeillion cu, 

A gyd rodiodd ar y ddaear 
I addoli gyda ni; 

Y maent heddyw wedi huno, 
Ac yn gorwedd yn y bedd, 

A'u heneidiau mewn gorfoledd 
Yn mwynhau tragwyddol hedd. 















Y mae lluaws o'n cyfeillion 
Wedi myn'd i'r nef yn awr, 
Yno 'n derbyn ffrwyth eu llafur, 
Ac yn ddisglaer fel y wawr; 
Oll a gwisgoedd gwynion ganddynt, 
Yn nghynteddau tŷ eu Tad, 
Mewn perffeithrwydd a sancteiddrwydd 
Yn dragwyddol eu parhad. 























Mewn llawn hyder ffydd yr aethant, 
I'r tragwyddol hyfryd hedd— 
Digyffelyb mewn gogoniant — 
A. thragwyddol fydd y wledd ;— 
Gyda 'r seintiau a'r angylion, 
Yn rhyfeddu marwol glwy”, 
Yn nghymdeithas Grist yr Arglwydd, 
Yn dragwyddol byddant hwy. 


BF EDD YD FF AEE 


Rhaid i'w myn'd drwy afon angeu, 

A diodda ei hing a'i loes; 

Mae pob gofid yn ffoi ymaith, | 
Drwy fawr rinwedd gwaed y groes ; i 

Bydd hyfrydwch a gorfoledd, 
Byth yn llanw eu henaid mwy, 

Ac o fewn i'r nef ni dderfydd 

Fyth eu rhyfeddodau hwy. 


Am Ddydd y Farn. 


Bydd dydd y farn yn ddydd rhyfeddol 
Pan udgana udgorn Duw,— 
Bydd y meirw 'n adgyfodi, 
Ac yn dod o'u beddau 'n fyw ; 
Pawb yn gorfod rhoddi cyfrif 
I'r hwn fydd Farnwr mawr y byd, 
O'u gweithredoedd ar y ddaear— 
Y gorau a'r gwaetha” oll ynghyd, 

Pan ymddangoso yr Iesu 
Yn wir Farnwr mawr y byd, 
Bydd ei ddull dra mawreddig, 
Pawb a'i gwelant ef yn nghyd ; 
Try yr haul, sydd belen oleu, 
Yu dywyllwch dudew du; 
Bydd y lloer fel gwaed i'w gweled, 
Ac fe syrthia 'r ser yn llu. 


Hyfrydwch y Nef. 


Mae gogoniant a pherffeithrwydd 
Crist gwir Geidwad mawr y byd, 
I breswylwyr pur y nefoedd 
Yn hyfrydwch oll y'nghyd ; 
Gwel'd y gŵr fu farw drostynt 
Oll yn oll o fewn i'r nef, 
Pob anrhydedd roddid iddo 
Gyda pharch a llafar lef. 


Mae ^r holl saint yn debyg iddo 
Ar ei ddelw bob yr un, 
Mewn llawenydd anhraethadwy, 
Yn addoli Ceidwad dyn ; 
Heb un poen na galar yno, 
Ond gorfoledd pur heb drai, 
Canu, moli, byth heb flino 
Heb un gofid nac un bai. 


Rhyfeddod y rhyfeddodn»n 
Sydd o fewn i'r nef yn awr, 

Ac i bara yn ddiddarfod 
Yn y tragwyddoldeb mawr : 

Fe bydd rhyfeddodau 'r cariad, 
A'r prynu fu ar y pren, 

Yn dadseinio drwy 'r holl nefoedd 
Gan fil miloedd uwch y nen. 

Orist yn fywyd. 


Y mae angeu yn preswylio 
Yn mhob natur is y nen; | 
Nid oes neb all roddi bywyd 
Ond yr hwn fu ar y pren: 
Fe orchfygodd Iesu angeu, ] 
Ac fe ddaeth o'r bedd yn fyw, | 
Y mae hedd a bywyd ynddo,— ' 
Tyr'd bechadur at Fab Duw. | 


Ar bechadur mae ê 'n galw, î 
Gwrando arno, bywyd yw, ' 
Er i angeu dy falurio, | 
Ti gei dd'od o'r bedd yn fyw; 1 
Am i'r Iesu adgyfodi 
O'i seliedig fedd yn fyw, 
Ceiff troseddwyr a gred ynddo 
Wir dangnefedd gyda Duw. 


Oariad Orist. 


Mae pob rhyfeddod sydd y'nghyd | 
Yn mawredd cariad Crist i'r byd, 1 































Yn rhoi ei hun yn berffaith iawn, 
Ar ben Calfaria un prydnawn ; J 
O gariad mawr nid oes yn bod 1 


Ei gyffelyb îs y rhod, 
Fe gaiff y mawl—tragwyddol glod, ' 
Am ein caru cyn ein bod. 

ARALL. 
I'r hwn a'n carodd cyn ein bod 
Fe seinir cân tragwyddol glod, 
Gan seintiau ac angylion fry, 
Cerubiaid a Seraphiaid lu, 
Yn dyrfa fawr drwy 'r nef ei hun, 
Yn uno yn y gân bob un ; 
Ceiff llwch y llawr ymuno â hwy, 
Mewn mawl a chân i'w farwol glwy” 













Brenin Seion. 


Pan anwyd Brenin Seion, 

Daeth dae'r a'r nef yn un, 
Cyhoeddai'r llu nefolaidd 

Mae Crist yw Ceidwad dyn ; 
A'i fod yn Awdwr cymmod, 

A gwir dangnefedd llawn ;— 
Mae Ef oedd Orist yr Arglwydd : 

Soniarus oedd eu dawn. 


Agorwyd ffordd i faddeu 
Pechodau rif y gwlith, 
O Bethle'm i Galfaria : 
Bydd canu am dani byth ! 
Ein Iesu yr hwn fu farw 
Ar groesbren un prydnawn, 
Agorodd ffordd i'r bywyd 
Drwy dalu dwyfol Iawn. 


I Blant bychain. 


Y mae Iesu Grist yn galw, 
Ar blant sydd ieuainc iawn, 
I ddyfod at ei orsedd 
I gael maddeuant llawn ; 
O deuwch chwi blant bychain 
At Iesu Grist yn awr, 
Cewch ras a bywyd ganddo, 
Mae 'i gariad ef yn fawr. 


O blant, o blant, o deuwch, 
At Iesu Grist mae 'n ddawn: 
O blant, o blant, o deuwch 
Chwi gewch faddeuant llawn : 
O blant, o blant, o deuwch, 
Cewch fywyd ganddo ef : 
O blant, o blant, o deuwch, 
Fe'ch derbyn chwi i'r nef, 





Cyfyngder y Dysgyblion ar Fôr Galilea. 
Pan oedd dysgyblion Iesu 
_ Mewn ystorom erchyll iawn, 
Yn nghanol môr a th'w'llwch, 

Ac mewn cyfyngder llawn ;— 
Daeth Iesu, ^n llawn o gariad, 

Ac a'u gwaredodd hwy, 
Y gwynt a'r môr gostegodd, 

Aeth yn orfoledd mwy. 


Pan oedd dysgyblion Iesu 
Mewn ystorom enbyd, flin, 
Y gwynt, a'r môr, a'r t'w'llwch, 
Yn difa dyfais dyn; 
Pob gobaith wedi darfod 
Y doent i'r lìn yn fyw; 
Daeth Ceidwad dyn i'w cadw— 
Yr Iesu anwyl, clyw. 


Yr Ys:_orom. 


Y mae 'r holl elfenau cryfion, 
Ac ystormydd hefyd clyw, 
Oll yn ufuddhau yn berffaith 
Ar un gair o enau Duw ;— 
Cuddia yr haul ei olau dysglaer 
Ar un amnaid ganddo Ef, 
A gorchuddir mewn tywyllwch 
Holl brydferthwch gwyneb Nef. 


Pan mae 'r Crewr mawr tragwyddol 
Mewn awdurdod yn ei lŷs, 

Yn gorchymyn i'r elfenau 
I ostegu gyda brys ;— 

Gwrando maent mewn un munudyn,— 
Bydd tawelwch ar y llawr 

A phob cyffro wedi darfod 
'Trwy y greadigaeth fawr. 


Wrexham: Argrafjwyd gan R. Hughes & Son. 





